สำหรับคนที่ไม่อยากทานบุฟเฟ่ต์ และไม่อยากทานเยอะ แต่อยากทานสุกี้ชาบู เราแนะนำสุกี้ยากี้หมูหม้อไฟ แบบเป็นเซ็ต ของร้าน MoMo Paradise เลย เมนูนี้จะเสิร์ฟมาเป็นหม้อจะมีเนื้อหมูคุโรบุตะสไสด์มาบางๆ ด้านล่างก็จะมีผักต่างๆ มีเห็ดเข็มทอง มาพร้อมกับน้ำซุป และมีข้าวญี่ปุ่น ซุปมิโซะ สลัดผัก และไข่ไก่เสิร์ฟมาให้รวมในเซ็ตด้วย เราก็ต้มสุกี้ให้เดือด ตอกไข่ใส่ลงไป พอเดือดได้ที่ ก็ตักมาทานกับข้าว ซดน้ำซุปร้อนๆมันคล่องคอมาก และด้วยรสชาติของน้ำซูปที่กลมกล่อม บวกกับหมูที่นุ่มอยากจะบอกว่าอร่อยมากๆค่ะ สำหรับเซ็ตนี้สุกี้ยากี้หมูหม้อไฟ ราคา 189 บาท  อิ่ม อร่อย คุ้มค่ะ